Ruĝkorna manako

La ruĝkorna manakoOrnitologia taksonomio. () estas unutipa birdospecio el la familio de pipredoj. Ĝi troviĝas en norda Sudameriko.

Taksonomio
Laŭ AviListAviList v2025, konsultita la 10-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Ceratopipra Bonaparte, CLJL, 1854
Ceratopipra cornuta (Spix, JB, 1825) - ruĝkorna manako

Etimologio
La scienca genra nomo Ceratopipra estas kunmetaĵo de 2 antikvaj grekaj vortoj, κέρας, κέρατος (keras, keratos = "korno"), kaj πίπρα (pipra) kiu respondas al la tipa genro de la familio de pipredoj. Efektive, la masklo de la specio Ceratopipra cornuta priskribita ĉi tie havaj plilongigitajn plumojn ĉe la malantaŭa krono, kiuj formas du iomete suprenkurbajn "kornojn"Birds of the World, Scarlet-horned Manakin..

La specia epiteto cornuta estas latina vorto signifanta "kornohava", pro, kiel ĵus dirite, la du kornaspektaj plumoj de la malantaŭa krono de la masklo.

Aspekto
La Ruĝkorna manako estas ĉirkaŭ 12.5 cm longa; kvar masklaj plenkrekuloj pezis averaĝe 23.5 g. La specio estas evidenta kazo de seksa dimorfismo. Maskloj havas tute ruĝajn kapon kaj kolon. Iliaj nukplumoj estas longaj kaj kurbaj iom supren kiuj formas la du nomigajn kornojn. Ankaŭ iliaj femuroj estas ruĝaj. La cetero de ilia plumaro estas nigra. Ino estas ĝenerale pli senkolore olivecverdaj; iliaj malsupraj partoj estas pli helaj ol ilia dorso, speciale ventre. Iliaj nukplumoj estas longaj, sed malpli ol tiuj de la masklo. Ambaŭ seksoj havas rozkolorajn ĝis brunecajn krurojn kaj piedojn. Maskloj havas Blankajn irisojn kaj palrozan bekon; inoj havas pli malhelajn irisojn kaj pli brunan bekon. Nematuruloj de ambaŭ seksoj similas plenkreskajn inojn, sed kun pli malhelaj irisoj. Snow, D. (2020). Scarlet-horned Manakin (Ceratopipra cornuta), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 6an de Oktobro, 2025 

Disvastiĝo kaj habitato
La ruĝkorna manako troviĝas en suda kaj eosta Venezuelo, kaj apudaj norduesta Brazilo kaj uesta Gujano. Ĝi vivas en humidaj arbaroj kaj bone kreskintaj duarangaj arbaroj en altebenaĵoj, je 500–1800 m.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko